*Приложение № 2*

**ДОГОВОР**

**№ ……………………/…………**

Днес,………….., в гр. София, между:

**НАЦИОНАЛЕН СТАТИСТИЧЕСКИ ИНСТИТУТ,** с адрес гр. София, ул.„Панайот Волов“ № 2, БУЛСТАТ 000695146, представляван от Сергей Цветарски – председателсъгласно ………………, наричан/а/о за краткост **ВЪЗЛОЖИТЕЛ**, от една страна,

и

**.....................................................................................................................................................,** със седалище и адрес на управление: ...................................................................................................., ЕИК (БУЛСТАТ) ............................., представляван от ..............., в качеството му на .....................,наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112, ал. 1 от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Привеждане на информационните активи на НСИ в съответствие с изискванията на Евростат и миграция към ХЧО“ включваща доставка, монтаж, пускане в експлоатация и гаранционно обслужване“,

се сключи този договор („**Договора**/**Договорът**“) за възлагане на обществена поръчка при следните условия:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извърши доставка, монтаж, пускане в експлоатация на хардуерно и комуникационно оборудване („Оборудването“) и софтуерни решения за привеждане на информационните активи на НСИ в съответствие с изискванията на Евростат и миграция към ХЧО, съгласно Техническата спецификация на Възложителя (Приложения № 1) и детайлно описана в Техническото предложение и Ценово предложение на Изпълнителя (Приложения № 2 и 3), неразделна част от Договора срещу задължението на Възложителя да я приеме и да заплати договорената цена съгласно условията, посочени по-долу.

*Настоящият договор се реализира по Договор за безвъзмездна финансова помощ № BG05SFOP001-1.002-0008-C01, в изпълнение на проект „Привеждане на информационните активи на НСИ в съответствие с изискванията на Евростат и миграция към ХЧО“, с финансовата подкрепа на оперативна програма Добро управление, BG05SFOP001-1.002, „Приоритетни проекти в изпълнение на Пътната карта за изпълнение на Стратегията за развитие на електронното управление в Република България за периода 2016-2020 г.“, приоритетна ос Административно обслужване и е-управление.*

(1.2) Изпълнителят се задължава да изпълни дейностите по алинея (1.1) в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на [●]лева без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение (Приложения № 3), неразделна част от настоящия Договор.

(2.2) Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка на оборудването до мястото за доставка, включително опаковане, транспорт, разопаковане, товарене, разтоварване, и привеждане в работно състояние, готово за приемане и експлоатация, доставка на цялата техническа и сервизна документация, всички разходи за извършване на гаранционно обслужване в срока на гаранцията (за труд, резервни части и консумативи),както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

(2.3) Посочените в настоящия Договор цени остават непроменени за срока на действието му.

**Член 3. Начин на плащане[[1]](#footnote-1)**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка в срок до [[…] (*словом*)] дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.2) Възложителят заплаща авансово 30 % (*тридесет процента)* от цената по алинея (2.1) в срок от 30 (тридесет) дни от подписване на настоящия Договор и предоставяне от Изпълнителя на Възложителя на фактура, както и **гаранция, обезпечаваща 100% от авансовото плащане** или сумата от [●] ([●]) лева, в една от формите, посочени в член 11 от Договора. Авансът се счита за окончателно усвоен след подписване Окончателния приемо-предавателен протокол по договора. Гаранцията, обезпечаваща авансовото плащане се освобождава окончателно в срок до 5 (*пет*) дни след връщане или окончателно усвояване на аванса.

(3.3) Възложителят заплаща остатъчната сума от цената по алинея (2.1) в размер на [●] (с *думи*: [●]) както следва:

1. Междинно плащане в размер на 30 % (*тридесет процента)* от цената по ал. (2.1.) – в срок до 30 (тридесет) дни от датата на подписване на приемо-предавателен протокол за доставка на оборудването и софтуерните решения, и представена фактура.
2. Междинно плащане в размер на 30 % (*тридесет процента)* от цената по ал. (2.1.) – в срок до 30 (тридесет) дни от датата на подписване на протокол за монтаж и конфигурация на хардуерно и комуникационно оборудване, и инсталиране и конфигуриране на софтуерните решения, и представена фактура.
3. Окончателно плащане в размер на 10 % (*десет процента)* от цената по ал. (2.1) – в срок до 30 (тридесет) дни от датата на подписване на приемо-предавателен протокол за приемане на изпълнението на услугите по настоящия договор и срещу представена оригинална фактура с приспаднати авансови плащания.
4. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1) Настоящият Договор влиза в сила от датата на подписването му. Срокът на действие на настоящия Договор е до изтичането на всички гаранционни срокове на доставеното оборудване и софтуерни решения, но не повече от 36 месеца считано от датата на подписване на приемо-предавателния протокол за доставка по чл. (5.1.2) по-долу.

(4.2) Срокът за доставка на оборудването и софтуерните решения е до 45 (четиридесет и пет) календарни дни, от датата на подписване на настоящия договор.

(4.3) Срокът за изпълнение на услугите по монтаж, конфигурация, интеграция, тестване и въвеждане в експлоатация на доставеното оборудване е до 90 (деветдесет) календарни дни, от датата на доставяне на оборудването, посочена в приемо-предавателния протокол за доставка.

(4.4.) Гаранционните срокове и условия за доставеното оборудване и софтуерни решения са подробно описани в Приложение №1 „Техническа спецификация“ и започват да текат от датата на подписване на приемо-предавателния протокол за доставка по чл. (5.1.2).

(4.5.) Мястото на доставка на оборудването е в **НАЦИОНАЛЕН СТАТИСТИЧЕСКИ ИНСТИТУТ (НСИ)** с адрес в гр. София – 1038, ул. „Панайот Волов” № 2.

**Член 5. Условия на доставка**

**(5.1) Доставка**

(5.1.1) Изпълнителят се задължава да достави до мястото на доставка и съответно да прехвърли собствеността и предаде на Възложителя оборудването и софтуерните решения, отговарящи на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

(5.1.2) Изпълнителят предава оборудването и софтуерните решения на упълномощен представител на Възложителя. За съответствието на доставеното оборудване и решения и приемането им по вид, количество, компоненти, окомплектовка се подписва **приемо-предавателен протокол за доставка** от Страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставеното оборудване и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея (5.1.1). Приемо-предавателният протокол съдържа основанието за съставянето му (номер на договора), сериен номер [*серийни номера или други идентифициращи оборудването данни*], предмет на доставка.

(5.1.3) Изпълнителят уведомява Възложителя предварително за конкретните дати и час, на които ще се извърши доставката. При предаването на доставката, Изпълнителят осигурява на Възложителя необходимото според обстоятелствата време да я прегледа за явни Несъответствия.

(5.1.4) При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол за явни несъответствия**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не позволяват изпълнението предмета на договора в пълния му обем и не бъдат отстранени в рамките на дадения от Възложителя срок, Възложителят има право да развали Договора, да получи неустойка в размер на сумата по гаранцията за изпълнение на Договора, както и да получи обратно всички платени авансово от него суми за извършените доставки на оборудване от Изпълнителя, включително да усвои сумите по предоставените гаранции.

(5.1.5) Подписването на приемо-предавателния протокол за доставка без забележки има силата на приемане на доставката от страна на Възложителя, освен в случаите на „скрити Несъответствия“, които не могат да бъдат установени при обикновения преглед на оборудването. Приемането на доставката с Приемо-предавателния протокол няма отношение към установените впоследствие в гаранционния срок Несъответствия.

(5.1.6) Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 3 (*три*) дни от узнаването им, но не по-късно от изтичане на гаранционния срок, за което се съставя констативен протокол за скрити несъответствия.

При наличие на скрити Несъответствия, констатирани от Възложителя и съобщени на Изпълнителя по реда на алинея (5.1.6): Изпълнителят заменя доставеното оборудване или съответния компонент със съответстващи с изискванията на настоящия Договор в срока посочен съответно в констативния протокол за скрити несъответствия и/или в разумен срок след получаване на уведомлението по алинея (5.1.6), който не може да бъде по-дълъг от 30 дни. При неизвършване на замяна на несъответващото оборудване или съответния компонент, в съответствие с изискванията на договора, което би довело до неизпълнение на договора в пълен обем, Възложителят може да развали същия като получи неустойка в размер на сумата по гаранцията за изпълнение на Договора, както и да получи обратно всички платени авансово суми по извършените доставки на оборудването.

**(5.2) Монтаж, конфигурация, интеграция, тестване и въвеждане в експлоатация.**

(5.2.1) Изпълнителят е длъжен да извърши изпълнението на всички услуги по монтаж, конфигурация, интеграция, тестване и въвеждане в експлоатация на оборудването и софтуерните решения при спазване на условията в Приложение № 1 „Техническа спецификация“ и Приложение № 2 „Техническо предложение“. Неизпълнението на която и да е от услугите по монтаж, конфигурация, интеграция, тестване и въвеждане в експлоатация на оборудването и софтуерните решения, съгласно настоящия договор, в резултат на което доставеното оборудване не се въведе в експлоатация и не бъдат изпълнени целите на договора за безвъзмездна финансова помощ по проект „Привеждане на информационните активи на НСИ в съответствие с изискванията на Евростат и миграция към ХЧО“, с финансовата подкрепа на оперативна програма Добро управление, BG05SFOP001-1.002, „Приоритетни проекти в изпълнение на Пътната карта за изпълнение на Стратегията за развитие на електронното управление в Република България за периода 2016-2020 г.“, приоритетна ос Административно обслужване и е-управление, ще се счита за пълно неизпълнение на договора. В този случай, Възложителят има право да развали договора по реда и условията на чл. 18, т. (18.7).

(5.2.2) След извършване на дейностите по монтаж и конфигурация на хардуерно и комуникационно оборудване, и инсталиране и конфигуриране на софтуерните решения се съставя двустранен **приемо-предавателен протокол**, подписан от страните или упълномощени от тях лица.

(5.2.3) Приемането на услугите по монтаж, конфигурация, интеграция, тестване и въвеждане в експлоатация се извършва с двустранен **приемо-предавателен протокол за услуги**, подписан от страните или упълномощени от тях лица.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Член 7. Преминаване на собствеността и риска**

Собствеността и риска от случайно повреждане или погиване на доставеното оборудване и софтуерни решения преминават от Изпълнителя върху Възложителя от датата на подписване на приемо-предавателен протокол за доставка.

1. **ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на Изпълнителя**

(8.1) Изпълнителят се задължава да извърши дейностите, предмет на настоящия Договор, в съответствие с техническите параметри, представени в Техническото предложение на Изпълнителя и на Техническата спецификация на Възложителя, както и да прехвърли собствеността оборудването и софтуерните решения на Възложителя в договорените срокове и съгласно условията на настоящия Договор.

(8.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(8.3) Изпълнителят се задължава да предостави гаранционно обслужване в рамките на гаранционния срок, при условията и сроковете на този Договор.

(8.4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставеното оборудване и софтуерни решения, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(8.5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(8.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(8.7) Изпълнителят се задължава да съхранява всички документи по изпълнението на настоящия Договор за период от 2 (две) години след датата на приключване и отчитане на програма „Добро управление“, Приоритетна ос №1 „Административно обслужване и е-управление“, Процедура BG05SFOP001-1.002.

(8.8) Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 2 (две) години след приключването на Оперативната програма.[[2]](#footnote-2)

(8.9) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (*три*) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8.10) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира оборудването.

(8.11) Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на оборудването и софтуерните решения в експлоатация.

(8.12) Изпълнителят се задължава след приключване на услугите по въвеждане в експлоатация на хардуерното, комуникационното оборудване и софтуерните решения да проведе обучение на посочени от Възложителя служители за работа с функционалните възможности на:

* софтуер за сървърна виртуализация;
* софтуер за създаване и управление на резервни копия (Backup/Restore);
* система за мрежова сигурност за идентифициране на потребителите и крайните устройства в мрежата, и управление на достъпа.

**Член 9. Права и задължения на Възложителя**

(9.1) При добросъвестно и точно изпълнение на Договора, Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(9.2) Възложителят се задължава да приеме изпълнението на дейностите, предмет на Договора по реда на алинея 5.1 и следващите, ако отговаря на договорените изисквания, както и да осигури достъп до помещенията си и необходимите условия за монтажа и въвеждането ѝ в експлоатация.

(9.3) Възложителят има право да иска от Изпълнителя да изпълни доставката на оборудването и софтуерните решения на посочения в алинея (4.6)от Договора адрес, в срок и без отклонения от договорените изисквания.

(9.4) Възложителят се задължава да оказва необходимото съдействие на Изпълнителя за добросъвестно и точно изпълнение на договора.

(9.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(9.6) Възложителят има право на рекламация по отношение на доставеното по Договора оборудване и изпълнените услуги при условията посочени в настоящия Договор и съгласно гаранционните ѝ условия.

(9.7) Възложителят има право да изисква от Изпълнителя замяната на несъответстващо с Техническите спецификации и/или дефектно оборудване и/или компоненти от него, както и отстраняване на недостатъците, по реда и в сроковете, определени настоящия Договор.

(9.8) Възложителят има право да откаже приемането на доставка, както и да не заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(9.9) Възложителят има право да развали договора по реда и при условията на чл. 5, т. (5.1.4) и/или т. (5.1.7) и/или чл. 18, т. (18.7).

(9.10) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9.11) Възложителят е длъжен да следи и осигурява извършването на гаранционно обслужване на оборудването в рамките на гаранционния срок, при условията и сроковете на този Договор, съответно при условията на гаранцията.

1. **ГАРАНЦИОННА ОТГОВОРНОСТ И ОБСЛУЖВАНЕ**

**Член 10.**

(10.1) Изпълнителят гарантира пълната функционална годност на доставеното оборудване и софтуерни решения съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

(10.2) В рамките на гаранционния срок Изпълнителят отстранява със свои сили и средства всички Несъответствия на хардуерното и комуникационно оборудване, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(10.3) Режимът на поддръжка за всяка конкретна позиция е посочен в точка „Гаранция и реакция“ в техническата спецификация. Режим на поддръжка „в работно време“ се реализира от Изпълнителя в работни дни от 8:30 до 17:30. Режим на поддръжка „24х7“ се реализира от Изпълнителя по 24 часа 7 дни в седмицата.

(10.4) Рекламационното съобщение на Възложителя може да бъде изпратено по факс, телефон, електронна поща или обикновена поща, или в централизираната система за поддръжка на Изпълнителя. Време за реакция е времето от момента на подаване на заявката до обратна реакция от Изпълнителя. Изпълнителят е длъжен да изпрати свои квалифицирани представители на място за констатиране и идентифициране на повредата в срок до ….. […….] часа, съгласно Техническото предложение на Изпълнителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднообразни екземпляра.

(10.5) Изпълнителят се задължава да отстрани настъпила повреда и възстанови работоспособността на компонент в режим на поддръжка „24х7“ в срок до 24 часа, считано от датата и часа на констатиране на повредата.

(10.6) Изпълнителят се задължава да отстрани настъпила повреда на компонент в режим на поддръжка „в работно време“ в срок до 3 (три) дни, считано от датата и часа на констатиране на повредата.

1. **ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ[[3]](#footnote-3)**

**Член 11. Видове гаранции, размер и форма на гаранциите**

(11.1) Видове и размер на гаранциите

(11.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора по алинея (2.1) или сумата от [●] ([●]);

(11.1.2) Изпълнителят предоставя гаранция за обезпечаване на авансовото плащане за 100% от сумата на авансовото плащане или сумата от [●] ([●]) лева.

(11.1.3) Изпълнителят представя документи за внесени гаранции за изпълнение на Договора и за гарантиране на авансовото плащане към датата на сключването му.

(11.2) Форма на гаранциите

(11.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Член 12. Изисквания по отношение на гаранциите**

(12.1) Когато гаранцията се представя във вид на **парична сума**, то тя се внася по следната банкова сметка на Възложителя: [●]. Всички банкови разходи, свързани с преводите на сумата са за сметка на Изпълнителя;

(12.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност, срока на действие на Договора, плюс 30 (*тридесет*) дни за гаранцията за изпълнение и срокът за усвояване на авансовото плащане плюс 3 (три) дни за гаранцията обезпечаваща авансовото плащане.

(12.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(12.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(12.3). Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни, съответно, застраховката, която обезпечава авансовото плащане е със срок до усвояване на авансовото плащане плюс 3 (три) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, съответно при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 13. Задържане и освобождаване на гаранциите**

(13.1). Възложителят освобождава гаранцията за изпълнение на Договора на етапи и при условия, както следва:

(13.1.1) частично освобождаване в размер на 90 % (деветдесет процента) от стойността на гаранцията, в срок от 10 (десет) дни, след приключване на изпълнението на услугите, и подписване на приемо-предавателен протокол за въвеждане на системите в експлоатация без забележки и при липса на възражения по изпълнението и при условие, че сумите по гаранциите не са задържани или не са настъпили условия за задържането им.

(13.1.2) окончателно освобождаване на остатъчната сума по гаранцията се извършва в срок от 30 (тридесет) дни, след изтичане на срока на Договора и при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(13.2) Ако Изпълнителят е представил банкова гаранция за изпълнение на Договора, тя се намалява частично до остатъчния изискуем по Договора размер на гаранцията по алинея (13.1.2) след получаване на писмено потвърждение от Възложителя.

(13.3) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея (13.1).

(13.4) Възложителят освобождава гаранцията обезпечаваща авансовото плащане в срок до 3 (три) дни след усвояване, като авансът се счита за окончателно усвоен след подписване на приемо-предавателния протокол за услуги.

(13.5) Възложителят не дължи лихви върху сумите по предоставените гаранции, независимо от формата под която са предоставени.

(13.6) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(13.7.) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е усвоено или върнато на Възложителя.

(13.8) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(13.9) В случай на задържане от Възложителя на суми от гаранциите, Изпълнителят е длъжен в срок до 5 (пет) работни дни да допълни съответната гаранция до размера ѝ, уговорен в алинея (11.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера в алинея (11.1).

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,1 % от цената на договора за всеки просрочен ден, но не повече от 5% от тази стойност.

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % от дължимата сума за всеки просрочен ден, но не повече от 5% от размера на забавеното плащане.

(14.3) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение

(14.4). Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от 30 (тридесет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ[[4]](#footnote-4)**

**Член 15. Общи условия приложими към Подизпълнителите**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор и на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

(17.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(17.2) Разплащанията по член (17.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(17.3) Към искането по алинея (17.2)Изпълнителят предоставя становище, от което да е видно дали оспорва плащанията или част от тях като недължими.

(17.4) Възложителят има право да откаже плащане по алинея(17.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

(18.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора(„непреодолима сила“) за срок по-дълъг от 60 (шестдесет) дни;

(18.2) Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
2. при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(18.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(18.4) ИЗПЪЛНИТЕЛЯТ има право да прекрати договора с тридесет дневно писмено предизвестие в случай, че ВЪЗЛОЖИТЕЛЯТ е извършил нарушение на задълженията си по договора, което не е отстранено в срока на предизвестието.

(18.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(18.6) Възложителят може да развали Договора по реда и при условията предвидени в чл. 5, т. (5.1.4) и/или т. (5.1.7) и действащото законодателство.

(18.7) Възложителят може да развали Договора при пълно или частично неизпълнение на задължението на Изпълнителя за въвеждане в експлоатация на доставеното оборудване и софтуерни решения, продължило повече от 30 дни. При разваляне на договора по реда на настоящата алинея, Възложителят има право да получи неустойка в размер на сумата по гаранцията за изпълнение на Договора, както и да получи обратно всички платени авансово от него суми за извършените доставки и услуги от Изпълнителя, включително да усвои сумите по предоставените гаранции.

**Член 19.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 20.**

(20.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(20.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(20.3) Докато трае непреодолимата сила, изпълнението на задължението се спира.

(20.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 21.**

(21.1) Изпълнителят се съгласява да третира като конфиденциална цялата информация, получена при и по повод изпълнението на Договора.

(21.2) Изпълнителят няма право без предварителното писмено съгласие на Възложителя да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия Договор въпроси се прилага действащото българско законодателство.

**Член 23**.

(23.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

(23.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(23.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(23.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.

(23.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните.

**Член 24**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 25**.

(25.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.[[5]](#footnote-5)

(25.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 26**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 27**

При подписването на настоящия Договор се представиха следните документи:

………………..

Неразделна част от настоящия Договор са следните приложения:

1. Приложение № 1 – Техническа спецификация на Възложителя;
2. Приложение № 2 – Техническо предложение на Изпълнителя;
3. Приложение № 3 – Ценово предложение на Изпълнителя;

Настоящият Договор се подписа в два еднообразни екземпляра – един за Възложителя и един за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****[●]** | **ЗА ИЗПЪЛНИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****[●]** |
|  |  |

1. При необходимост и по преценка на страните, могат да се включват специализирани клаузи [↑](#footnote-ref-1)
2. Алинеи 8.7 и 8.8 са приложими, ако доставката се финансира по програма на ЕС и изискването произтича от правилата на програмата [↑](#footnote-ref-2)
3. Гаранциите се уреждат, в случай че са предвидени в поръчката. [↑](#footnote-ref-3)
4. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-4)
5. Допустимо е да се уговори разглеждане на спора пред арбитраж. [↑](#footnote-ref-5)